Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS erityistoimenpiteistä silkkiäistoukkien kasvatuksen edistämiseksi annetun asetuksen (ETY) N:o 845/72 muuttamisesta /* KOM/2000/0077 lopull. - CNS 2000/0048 */



Virallinen lehti nro C 086 E , 24/03/2000 s. 0009 - 0010



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS erityistoimenpiteistä silkkiäistoukkien kasvatuksen edistämiseksi annetun asetuksen (ETY) N:o 845/72 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Neuvoston asetuksessa (ETY) N:o 845/72 [4], sellaisena kuin se on viimeksi muutettuna asetuksella (ETY) N:o 2059/92 [5] säädetään yhteisössä kasvatettujen silkkiäistoukkien yhteisön tuen määrän vuotuisesta vahvistamisesta. Yhteisten markkinajärjestelyjen uudistukseen Agenda 2000:ssa sovelletun lähestymistavan mukaisesti ja jotta tuottajat voivat tehdä pitkän aikavälin tuotanto-ohjelmia, tuki olisi vahvistettava ilman aikarajoituksia, sanotun kuitenkaan rajoittamatta tulevaisuudessa mahdollisesti tehtäviä tarkistuksia. [4] EYVL L 100, 27.4.1972, s. 1. [5] EYVL L 215, 30.7.1992, s. 19. (2) Tuen määrä on syytä vahvistaa siten, että silkkiäistoukkien kasvattajille taataan kohtuullinen elintaso. (3) Neuvoston komiteamenettelyn osalta vahvistamien säännösten noudattamiseksi asetuksen (ETY) N:o 845/72 vastaavat säännökset olisi lisäksi muutettava. Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [6] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, [6] EYVL L 184, 17.7.1999, s. 23. ON ANTANUT TÄMÄN ASETUKSEN: 1 artikla Muutetaan asetus (ETY) N:o 845/72 seuraavasti: 1. Korvataan 1 artikla seuraavasti: "1 artikla 1. Perustetaan yhteisössä kasvatettujen, yhdistetyn nimikkeistön alanimikkeeseen 0106 00 90 kuuluvien silkkiäistoukkien ja yhdistetyn nimikkeistön alanimikkeeseen 0511 99 80 kuuluvien silkkiäismunien tuki. 2. Tukea myönnetään silkkiäistoukkien kasvattajille käytettyä silkkiäismunalaatikkoa kohden edellyttäen, että laatikot sisältävät määritettävän vähimmäismäärän silkkiäismunia ja että toukkien kasvatus on suoritettu asianmukaisesti loppuun. 3. Tuen suuruus vahvistetaan käytettyä silkkiäismunalaatikkoa kohti 133,26 EUR." 2. Korvataan 2 artikla seuraavasti: "2 artikla Yksityiskohtaiset säännöt tämän asetuksen soveltamisesta annetaan 4 artiklan 2 kohdassa säädettyä menettelyä noudattaen. Nämä yksityiskohtaiset säännöt koskevat erityisesti 1 artiklan 2 kohdassa tarkoitettua vähimmäismäärää, jäsenvaltioiden komissiolle toimittamia tietoja ja kaikkia valvontatoimenpiteitä, joiden tarkoituksena on suojella yhteisön taloudellisia etuja petoksia ja muita väärinkäytöksiä vastaan. " 3. Korvataan 4 artikla seuraavasti: "4 artikla 1. Komissiota avustaa pellava- ja hamppualan yhteisestä markkinajärjestelystä annetun neuvoston asetuksen (ETY) N:o 1308/70 11 artiklassa säädetty pellavan ja hampun hallintokomitea. 2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta. 3. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja